Cuprins:
Fitoterapia este ramura care se ocupă cu mijloacele de prevenire și vindecare a bolilor, cu ajutorul și prin intermediul plantelor.
Notă: Informațiile din acest articol nu înlocuiesc sfaturile unui medic specialist. Vă recomandăm, înainte de a încerca orice tratament, să consultați medicul și să urmați indicațiile acestuia.
Ce este fitoterapia
Fitoterapia reprezintă o formă de medicină alternativă sau complementară care utilizează plante medicinale ori extracte din plante pentru a putea trata sau preveni diferite afecțiuni și tulburări de sănătate.
Este o practică folosită de mii de ani, în culturi din aproape întreaga lume, care a evoluat de-a lungul timpului și a devenit tot mai des utilizată. Dacă pentru început fitoterapia era utilizată pentru a trata afecțiuni comune precum gripa sau răceala, ulterior a ajuns să fie recomandată și în cazuri de afecțiuni grave, cum ar fi bolile cronice.
Fiecare plantă medicinală care este utilizată în fitoterapie are compuși activi în compoziție și poate acţiona asupra corpului uman în diferite forme. Este important de precizat faptul că fitoterapia nu înlocuiește tratamentul medicamentos convențional și indicațiile medicului de specialitate. Nu este potrivită pentru toate afecțiunile și nici nu acționează la fel în cazul oricărui pacient.
Cum funcționează fitoterapia
Formele de fitoterapie prin care sunt administrate plantele medicinale sunt: infuzie, tinctură, decoct, macerat, cataplasmă, sirop, oțet din plante, uleiuri din plante, inhalații, băi sau chiar vin din plante.
Plantele medicinale au în compoziție substanțe active care sunt extrase și administrate ulterior persoanei în cauză pe cale internă sau externă. Forma de fitoterapie este întotdeauna aleasă de medicul specialist, în funcție de fiecare afecțiune în parte.
Cum funcționează fitoterapia prin decoct
Decoctul reprezintă metoda prin care plantele medicinale, în special rădăcina, scoarța sau semințele, sunt pregătite pentru a fi extrase substanțele active în apa fierbinte. Altfel că se fierb plantele în apă pentru o perioadă, se obține o infuzie concentrată, iar această se consumă pe cale orală.
Cum funcționează fitoterapia prin macerat
Macerat reprezintă metoda de preparare a plantelor medicinale folosite în fitoterapie într-un lichid, de regulă alcool sau ulei, pentru a se extrage substanțele active. Se lasă plantele medicinale să stea în lichidul ales, la temperatura camerei, pentru o perioadă prelungită, poate fi o perioadă de câteva zile sau câteva săptămâni, apoi se consumă pe cale orală.
Cum funcționează fitoterapia prin cataplasmă
Cataplasma este forma de tratament extern care are la bază aplicarea unei paste ori a unei mixturi semisolide pe piele cu scopul de a trata diferite afecțiuni. Pasta se realizează din diferite plante medicinale, dar și argilă, făină de muștar sau alte ingrediente naturale.
Cataplasma se fixează pe un tifon și un bandaj și se lasă să acționeze pentru o perioadă, atât cât medicul recomandă.
Cum funcționează fitoterapia prin tinctură
Tinctura este un lichid concentrat, puternic, care se obține din plantele medicinale care au stat o perioadă de timp. Astfel, se extrag și se conservă substanțele active din compoziția plantelor medicinale.
Orice formă de administrare, cât și combinațiile plantelor medicinale alese sunt date de medicul specialist, în doze diferite, în funcție de fiecare pacient în parte.
Cum te poate ajuta fitoterapia
Fitoterapia poate fi benefică în tratarea mai multor tipuri de afecțiuni, dar și pentru îmbunătățirea stării generale de sănătate a organismului. De asemenea, este o formă naturală de tratament care poate fi folosită și pentru prevenirea anumitor boli, cât și pentru întărirea sistemului imunitar ori tratarea afecțiunilor comune.
Avantajele fitoterapiei
- Se adresează unui public variat, oricărei grupe de vârste, însă se ține cont de acțiunea specifică a plantelor medicinale și efectele acestora;
- Acționează într-o formă blândă și nu există reacții adverse dacă se respectă dozajul și modul de consum potrivit indicațiilor medicului;
- Previne, ameliorează și tratează simptomele afecțiunii;
- Tratamentul acționează lent și îi oferă organismului posibilitatea de a se redresa și de a-și reface structurile lezate;
- Substanțele active din compoziția plantelor medicinale acționează sinergic;
- Plantele medicinale utilizate în fitoterapie îmbunătățesc imunitatea în mod natural și sunt o sursă de vitamine și minerale naturale;
- Suplimentele naturale din preparatele din plante ale fitoterapiei pot interacționa și cu alte medicamente, însă este important ca medicul specialist să recomande modul de administrare;
- Fitoterapia nu exclude alte tipuri de terapii, însă uneori, în anumite situații, poate completa alte proceduri terapeutice potențând efectul acestora.
Tipuri de plante și efectele lor asupra organismului
- Pentru afecțiuni cardiovasculare – extracte din anghinare, păducel, vâsc;
- Pentru îmbunătățirea digestiei – extracte din anghinare, fenicul, usturoi, frasin, pătlagină, păpădie, ovăz;
- Pentru diabet – extracte din anghinare, păpădie, rodie;
- Pentru afecțiuni ale pielii – extracte din cartof și cimbrișor:
- Extracte ce pot avea efect antiinflamator – cimbrișor, păpădie și salvie;
- Extracte ce pot avea efect antibacterian – rodie, salvie și echinacea;
- Extracte adjuvante pentru migrenă – mentă, salvie, valeriană, semințe de coriandru, ulei de lavandă, rozmarin, hrean, captalan;
- Extracte pentru ateroscleroză – anghinare, usturoi, niacin, drojdie de orez roșu, păducel;
- Extracte pentru poliartrită reumatoidă – gheara pisicii, ulei de primula, turmeric, ghimbir, ceai verde, ardei Cayenne.
- Extracte pentru reflux gastroesofagian – ulei de mentă, rădăcină de ghimbir, mușețel, turmeric, armurai, rostopască, rădăcină de lemn-dulce;
- Extracte pentru a trata depresia – ulei esențial de lavandă, ghimbir, bergamotă, ulei de trandafir, mușețel, portocală dulce, iasomie.
Contraindicații și posibile riscuri ale fitoterapiei
Plantele medicinale pot interacționa diferit în organismul uman, dar și în contact cu alte medicamente și pot exista reacții adverse. Din acest motiv, pentru a putea alege fitoterapia, trebuie să înțelegi cum funcționează fiecare etapă. Informațiile din partea medicului specialist sunt primordiale și este esențial să consulți un medic specializat, cu competențe în fitoterapie, care are expertiza necesară în utilizarea și folosirea plantelor medicinale în scop terapeutic.
Fitoterapia poate fi utilizată și cu scop preventiv, nu doar pentru tratarea unor afecțiuni deja existente. Folosirea plantelor medicinale în mod regulat, după indicațiile medicului specialist, poate contribui la menținerea sănătății generale optime. Tratamentul recomandat de medicul specialist poate fi pe termen lung și trebuie urmat întocmai pentru a putea da rezultate.
Sursă info: levelandclinic.org
Sursă foto: 123rf.com